**Rendkívüli Pót-Pályázati Felhívás Erasmus+ Ösztöndíjra**

**a mesterképzést (MA) idén megkezdő hallgatók részére**

**a 2017/18-es tanév 2. félévére**

### Preambulum

E rendkívüli pályázati kiírás kifejezetten a Moholy-Nagy Művészeti Egyetemen (továbbiakban: MOME) a 2015/2016-os tanévben **mesterképzést kezdő, MA 1-es hallgatók számára** jött létre és a „MOME Erasmus+ Iránytű” (azaz Erasmus+ mobilitási program működési rend) 18§-a szabályozza feltételeit.

A MOME Mobilitás Bíráló Bizottság (továbbiakban: Bíráló Bizottság) 2017. tavaszi döntése alapján a korábbi Erasmus BA/MA főpályázatban részt vett hallgatók közül eldőlt, hogy kik utaznak ki a 2017/18-as tanévben.

A MOME azonban méltányosnak tartja, hogy az újonnan kezdett MA-s hallgatók számára is biztosítson ösztöndíj-lehetőséget a képzés legelejétől, az első év 2. félévére. Az ő részükre természetesen már csak korlátozott számú ösztöndíj áll rendelkezésre, egyrészt a külföldi partnerintézmények telítettsége, másrészt az egész tanévre felhasználható ösztöndíj-keretösszeg miatt.

### 1. Általános tudnivalók

**Az Erasmus+ program célja az európai hallgatói és oktatói mobilitás nagyságrendjének növelése és minőségének javítása**. Az Erasmus program keretében egyetemek, felsőoktatási intézmények közötti megállapodás alapján valósul meg a hallgatói mobilitás.

Az Erasmus+ program keretében kiutazó hallgatók **minimum 3 hónapot** (max 5 hónapot) tölthetnek el a partner európai egyetemeken. Az is pályázhat, aki korábban már igénybe vett Erasmus tanulmányi ösztöndíjat vagy szakmai gyakorlatot. Ez esetben a korábbi időszakok beleszámítanak a most megpályázandóba. Összesített időtartamuk képzési ciklusonként maximum 12 hónap lehet.

### 2. Az ösztöndíj

A kiutazás anyagi hátterének egy részét az Európai Unió által, a Tempus Közalapítványon keresztül - a MOME közvetítésével - folyósított ösztöndíj biztosítja, amely részben hozzájárul a hallgatók felmerülő költségeinek fedezetéhez (útiköltség, szállás, ellátás, biztosítás). A kint tartózkodás költségeinek teljes fedezéséhez a **hallgató részéről további anyagi hozzájárulás** szükséges. A hallgatókkal a MOME **támogatási szerződést** köt, melyben szerepel az ösztöndíj időtartama és összege. Ha az eredetileg meghatározott időtartamot időközben meghaladná a tényleges kint tartózkodás, attól függően, hogy mikor sikerül lezárni a kinti félévet, akkor e többlet-időszakra időarányosan utólag kiegészítő juttatás járhat, amennyiben maradványösszeg keletkezik a MOME Erasmus+ költségvetésben, de ez nem garantált.

Tájékoztatásul a fogadó-országok függvényében a havi ösztöndíjak a következőképpen alakulnak:

|  |  |
| --- | --- |
| Fogadó ország | tanulmányi célú mobilitás (kombinált mobilitás is!) |
| Magas megélhetési költségű országok (Franciaország (FR), Olaszország (IT), Nagy-Britannia (UK), Ausztria (AT), Finnország (FI), Svédország (SE), Dánia (DK), Írország (IE), Norvégia (NO), Lichtenstein (LI),  | 500 € / hó |
| Közepes megélhetési költségű országok (Spanyolország (ES), Németország (DE), Törökország (TR), Hollandia (NL), Belgium (BE), Csehország (CZ), Portugália (PT), Görögország (GR), Szlovénia (SI), Horvátország (HR), Luxemburg (LU), Ciprus (CY), Izland (IS)) | 450 € / hó |
| Alacsonyabb megélhetési költségű országok(Lengyelország (PL), Románia (RO), Magyarország (HU), Litvánia (LT), Szlovákia (SK), Bulgária (BG), Lettország (LV), Észtország (EE), Málta (MT), Macedónia) | 400 € / hó |

### Szociális, kiegészítő támogatások : A pótpályázatra vonatkozóan Erasmus+ szociális támogatás, illetve fogyatékossággal vagy tartós betegséggel élők kiegészítő támogatása igényelhető, a 2017/18-as tanév tavaszi féléve során kiutazó hallgatók részére, ennek határideje 2017. október 25. A felhívás részletesen megtalálható a mome.hu / Erasmus oldalon.

### 3. Külföldi partnerintézmények a 2017/18-as tanévben

Pályázni a ***mellékletben található*** felsőoktatási intézményekbe lehet. Ez a lista természetesen szűkebb, mint az eredeti, lévén a főpályázatban részt vett hallgatók már több partnerintézményt megtelítettek teljesen vagy részben.

A partnerintézmény kiválasztása a hallgató feladata, figyelembe véve, hogy az adott egyetemen az itthoni szakjának megfelelő tanulmányokban részesülhet. A **tanulmányokról** előzetes javaslatkérés és tájékozódás az ***intézetnél/szaknál***, az egyes intézmények ***internetes oldaláról****,* illetve a Tanulmányi Információs és Oktatási Központ (TIOK) Irodájában lehetséges.

A MOME által elfogadott **pályázati anyagokat a TIOK továbbítja az adott partnerintézménybe**. Egy időben csak egy intézménybe indítható pályázás! Az első helyen meghatározott intézmény elutasítása esetén, amennyiben erre megfelelő idő áll rendelkezésre, a szabad helyek függvényében továbbítható a pályázati anyag a hallgató által második helyen megjelölt intézménynek. Ha ez nem lehetséges, akkor az oktatási szervezeti egységek bevonásával kiválasztott partnerintézménynek. Újbóli elutasítás esetén a pályázónak a következő tanévben újra lehet pályáznia.

### 4. Ki pályázhat?

### Aki a jelentkezés félévében a MOME aktív státuszú beiratkozott nappali tagozatos MA 1-es hallgatója.

### Az ösztöndíj ideje alatt is a MOME aktív státuszú beiratkozott nappali tagozatos MA-s hallgató.

### Korábbi tanulmányai során még nem részesült összesen 12 hónapnyi Erasmus+ ösztöndíjban.

**Nem** pályázhat, aki:

* az adott képzési szintjén már igénybe vett 12 hónapnyi mobilitást (akkor is, ha önköltséggel)

### 5. Hogyan lehet pályázni?

# Pályázati benyújtási határidő: 2017. október 9-e. hétfő.

### A TIOK-ra leadandó:

* Kitöltött **MOME-s pályázati adatlap** (mellékelve), elektronikus fotóval ellátva, aláírva és aláírattatva a megjelölt személyekkel. **Aki** **két helyre pályázik,** mindkét megpályázott intézményt tüntesse fel a kívánt sorrendben.

### Feltöltendő:

### Regisztráljon a https://files.mome.hu/erasmusout oldalon. A könnyebb azonosíthatóság érdekében ne használjon rövidítést vagy becenevet. Olyan élő e-mail-címet adjon meg, amelyen fogadni tudja a regisztráció visszaigazolását. A kapott jelszó és felhasználóneve segítségével töltse fel további pályázati anyagait, dokumentumait szkennelt formában. A pályázati anyagok együttes mérete ne haladja meg az 50 Mbyte-ot.

* Amennyiben elérhető, **a fogadó intézmény** **saját jelentkezési lapja** angolul vagy a fogadó intézmény nyelvén. Az adott egyetem web oldalán általában letölthető, Ha csak online kitöltendő jelentkezési lapja van a megpályázott intézménynek, még ne töltsék ki! Online kitölteni majd csak akkor lehet, miután a MOME jelezte, hogy támogatja a pályázó oda történő kiutazását.
* **Önéletrajz angolul vagy a fogadóintézm**ény nyelvén. (Javasolt az Europass önéletrajz, mely letölthető a [www.europass.hu](http://www.europass.hu) oldalról.)
* **Motivációs levél** angolul vagy a fogadóintézmény nyelvén – **max. 1 db A4 olda**l**. (Ak**i **két helyre pályázik, külön-külön** töltsön fel programtervet a két intézményre vonatkozóan.)
* **Állami középfokú C típusú nyelvvizsga** bizonyítvány (bármely nyelvből, de javasolt az adott intézmény tanítási nyelvéből, illetve olyan típusú, amit esetleg kér a fogadóintézmény, pl. IELTS 5.5), vagy azzal egyenértékű nyelvtudást tanúsító más típusú nyelvvizsga bizonyítvány másolata. Nyelvvizsga hiányában szintfelmérőt lehet készíttetni:

**London Stúdió**

Budapest, XIII. Visegrádi utca 6.  V. em. 5. (Nyugati pu. közelében)

 +36-70-409-6338

 info@londonstudio.hu

 **Min. középfokú C típusú nyelvvizsgával egyenértékű (B1)**

* **Tanulmányi Szerződés (’Learning Agreement’- ’LA’)**, . Csatolmányként találják, illetve

elérhető: <http://mome.hu/hu/mome-erasmus> oldalon.

A pályázathoz egyelőre csak a **Before the Mobility** részt első rublikáját (személyes adatok) kell kitölteni. Figyeljenek a fejlécre is!

Amennyiben a MOME támogatja a hallgató pályázatát, azután majd mindkét fél az aláírásával hagyja jóvá a pályázó által kitöltendő kurzusokat. A mobilitás alatt végzett tevékenységnek illeszkednie kell a hallgató képzési tervébe, hogy a hazatérés után itthon elismertethesse az összes kint elvégzett kurzust/kreditet. A **fogadóintézmény kurzuslistáját** általában a honlapjaikon lehet megtalálni. Ennek hiányában – csak kurzusegyeztetés céljával - a pályázó kapcsolatba léphet a fogadóintézménnyel, illetve felvilágosítást és segítséget a Tanulmányi Osztálytól kaphat.

* Szakmai **portfólió** angolul vagy a fogadóintézmény nyelvén, minden pályázóra vonatkozóan: egy **max. 5MB-os** **fájl** formájában (pl. filmek esetén e fájlon belül linkek felsorolása .A portfolióban ne szerepeljen a megpályázott intézmény(ek) neve. A beadott portfolió cseréjére később nincs lehetőség! **Fájl-küldő szerveren nem fogadunk el portfoliót**! **Ha a partnerintézmény kéri, készítsék el nyomtatott formában is – ellenőrizzék a partnerintézmény honlapján!**

**A pályázat leadása:**

* A **pályázati adatlapot,** kitöltve aláírva, a jelentkezési határidőn belül a TIOK-ra (A009) kell leadni **nyitvatartási időben (hétfőn, szerdán vagy pénteken 9:30-11:30 és 13.00-15.00 óra között nyomtatott formában)**

illetve regisztráció után az alábbiakat fel kell tölteni a https://files.mome.hu/erasmusout oldalra:

* a fogadó intézmény(ek) kitöltött saját jelentkezési lapja(i)t,(ha elérhető)
* az önéletrajzot,
* a motivációs levele(ke)t,
* a nyelvvizsga/szintfelmérő–bizonyítványt (amennyiben nem készül el a pályázat leadási határidejéig, akkor azt a későbbiekben is lehetséges pótolni),
* a tanulmányi szerződést (Learning Agreement)
* és a szakmai portfóliót

A felsorolt anyagok együttes, határidőre történő **leadása illetve feltöltése** esetén tekintjük érvényesnek a pályázatot!

### 6. Pályázati határidők

# Pályázati benyújtási határidő: 2017. október 9-e, hétfő.

# A hiányos vagy a határidő után érkezett pályázati anyagok érvénytelenek, a pályázati értékelésben nem vesznek részt. Javasoljuk, hogy ne az utolsó napokra hagyják a leadásokat, feltöltéseket.

A felsorolt anyagok együttes, határidőre történő leadása és feltöltése esetén tekintjük érvényesnek a pályázatot!

A pályázó saját maga gondoskodik a külföldi tartózkodása alatti betegség- és balesetbiztosítása meglétéről. Az érvényes **Európai Egészségbiztosítási kártya** megléte kötelező !

### 7. A pályázat elbírálása

# A beérkezett és a 4. és 5. pontban felsorolt követelmény-rendszernek megfelelő pályázatokat a TIOK továbbítja az 1. helyen megjelölt fogadó intézménynek. A fogadó egyetem ezután dönt a hallgató elfogadásáról. Felhívjuk figyelmüket, hogy a MOME által elfogadott pályázat még nem garantálja, hogy a fogadó egyetem is sikeresnek ítéli azt. A fogadó egyetemek a saját szempontjaikat figyelembe véve értékelik a hozzájuk beérkező pályázatokat és küldenek értesítést a döntésükről!

# A fogadóintézmények felvételi eredményeinek a jelentkezők számára történő kihirdetése a TIOK által folyamatosan, e-mail-en történik.

# Fontos: A partnerintézményi listán megjelölt helyek nem jelentik azt, hogy annyi MOME-s jelentkezőt garantáltan fel is vesz a fogadóegyetem.

# A legnépszerűbb intézményekbe a szakos legjobb hallgatók pályázhatnak eredménnyel – és ők sem feltétlenül tudnak bejutni a rendelkezésre álló szűkös helyekre -, ezért javasoljuk a kevésbé népszerű intézmények közül is választani 1. vagy legalábbis 2. helyet!

# A pályázati folyamatot részletesen az ERASMUS Iránytű – az Erasmus+ mobilitási program működési rendje szabályozza, amely letölthető az intranetről. Ennek ismerete és betartása a sikeres pályázás alapfeltétele. Továbbá a Tempus Közalapítvány oldalán is tájékozódhatnak: www.tka.hu.

A pályázattal, illetve az elnyert ösztöndíjakkal, az utazás részleteivel kapcsolatban segítség, további tájékoztatás kérhető a TIOK-on a +36 1 392 1112-es telefonszámon vagy az erasmus@mome.hu címen.

# Mindenkinek sikeres pályázást kívánunk!

Erős-Tárczy Zsuzsanna

Erasmus ügyintéző/coordinator

Moholy-Nagy Művészeti Egyetem

1121 Budapest, Zugligeti u. 9-25

T: + 36 1 392-1112

T: + 36 20 661-9155

erasmus@mome.hu

# Mellékletek:

# - pályázati adatlap

# - partnerintézményi lista

# - Learning Agreement és kitöltési útmutató